The Suicide Squad

Το The Suicide Squad (ελληνικά: Η Ομάδα Αυτοκτονίας) είναι ταινία του 2021 βασισμένη στην ομότιτλη ομάδα των DC Comics. Η παραγωγή έγινε από την DC Films, την Atlas Entertainment και την The Safran Company και η διανομή έγινε από την Warner Bros. Pictures. Είναι αυτόνομο σίκουελ της ταινίας Ομάδα Αυτοκτονίας (2016) και η 11η ταινία του Εκτεταμένου Σύμπαντος της DC. Η σκηνοθεσία και το σενάριο έγιναν από τον Τζέιμς Γκαν.

Πρωταγωνιστούν οι Μάργκοτ Ρόμπι, Ίντρις Έλμπα, Τζον Σίνα, Τζόελ Κίναμαν, Σιλβέστερ Σταλόνε, Βαϊόλα Ντέιβις, Ντέιβιντ Νταστμάλτσιαν, Ντανιέλα Μέλχιορ, Μάικλ Ρούκερ, Τζέι Κόρτνεϊ, Πίτερ Καπάλντι, Άλις Μπράγκα και Πιτ Ντέιβιντσον. Ο Ντέιβιντ Όιερ θα επέστρεφε ως σκηνοθέτης του σίκουελ της Ομάδας Αυτοκτονίας, αλλά τον Δεκέμβρη του 2016 αποχώρησε επειδή ήθελε να αφοσιωθεί σε άλλες ταινίες. Τότε, τον Σεπτέμβριο του 2017 προσλήφθηκε ο Γκέιβιν Ο'Κόνορ, αλλά αποχώρησε και αυτός. Τον Οκτώβρη του 2018 προσλήφθηκε ο Γκαν αφότου είχε προσωρινά απολυθεί από την Disney και την Marvel Studios ως σκηνοθέτης του Φύλακες του Γαλαξία 3 (2023). Τα γυρίσματα ξεκίνησαν τον Σεπτέμβριο του 2019 και ολοκληρώθηκαν τον Φεβρουάριο του 2020 στην Ατλάντα.

Το The Suicide Squad έκανε πρεμιέρα στο Ηνωμένο Βασίλειο στις 30 Ιουλίου του 2021. Στις Ηνωμένες Πολιτείες κυκλοφόρησε στις 5 Αυγούστου ταυτόχρονα και στους κινηματογράφους και στην streaming πλατφόρμα HBO Max. Έλαβε θετικές κριτικές για το σενάριο, την σκηνοθεσία και το οπτικό στιλ και πολλοί το θεώρησαν βελτίωση από την προηγούμενη ταινία. Παρ' όλα αυτά ήταν μια απογοήτευση στο box-office βάζοντας έξοδα 27 εκατομμυρίων δολαρίων. Μία spin-off σειρά με τίτλο Peacemaker έκανε πρεμιέρα στις 13 Ιανουαρίου του 2022 στο HBO Max.

Σύνοψη 
Στην ταινία, διάφοροι εγκληματίες παίρνουν μέρος σε μια αποστολή να καταστρέψουν τον στρατό ενός τεράστιου εξωγήινου αστερία με όνομα Στάρο.

Καστ και χαρακτήρες 

 Μάργκοτ Ρόμπι ως Δρ. Χαρλίν Κουίνζελ/Χάρλεϊ Κουίν
 Ίντρις Έλμπα ως Ρόμπερτ ΝτουΜπόα/Bloodsport
 Τζον Σίνα ως Κρίστοφερ Σμιθ/Peacemaker
 Τζόελ Κίναμαν ως Ρικ Φλαγκ
 Σιλβέστερ Σταλόνε ως Nanaue/King Shark
 Βαϊόλα Ντέιβις ως Αμάντα Γουόλερ
 Ντέιβιντ Νταστμάλτσιαν ως Άμπνερ Κριλ/Polka-Dot Man
 Ντανιέλα Μέλχιορ ως Κλίο Κάζο/Ratcatcher 2
 Μάικλ Ρούκερ ως Μπράιαν Ντέρλιν/Savant
 Τζάι Κόρτνεϊ ως Ντίγκερ Χάρκνες/Captain Boomerang
 Πίτερ Καπάλντι ως Γκαϊους Γκριβς/The Thinker
 Άλις Μπράγκα ως Σολ Σόρια
 Πιτ Ντέιβιντσον ως Ρίτσαρντ "Ντικ" Χερτζ/Blackguard
Ο Στιβ Άγκι και η Τζένιφερ Χόλαντ εμφανίζονται ως Τζον Ικόνομος και Εμίλια Χάρκουρτ. Τα υπόλοιπα μέλη της Task Force-X αποτελούν τους Νέιθαν Φίλιον ως Κόρι Πίτζνερ/T.D.K., Φλούλα Μποργκ ως Γκούντερ Μπράουν/The Javelin, Μέιλινγκ Εντζι ως Μόνγκαλ και Σον Γκαν ως Γουίζελ. 

Ο Τζουάν Ντιέγκο Μπότο εμφανίζεται ως ο Σίλβιο Λούνα. O Τάικα Γουαϊτίτι εμφανίζεται ως Ratcatcher 1.

Παραπομπές

Εξωτερικοί σύνδεσμοι 
 
 

Ταινίες του 2021
Αμερικανικές κωμικές ταινίες δράσης
Αμερικανικές ταινίες μαύρης κωμωδίας
Αμερικανικές ταινίες δράσης - επιστημονικής φαντασίας
Αμερικανικές κωμικές ταινίες επιστημονικής φαντασίας
Ταινίες του Εκτεταμένου Σύμπαντος της DC
Ταινίες που επηρεάστηκαν από την πανδημία COVID-19
Ταινίες γυρισμένες στην Ατλάντα
Ταινίες γυρισμένες στον Παναμά
Αμερικανικές ταινίες
Αγγλόφωνες ταινίες